**Poème de moi même. - et eksempel på et lille undervisningsforløb for 6. og 7. klasse.**

Mål: At lære udvalgte ord fra de tre store ordklasser at kende og kunne anvende dem i en/flere digttyper. At fremlægge /læse op på fransk og optage på smartphone/I-pad.

**Før task :**

Gennemgå flg. verber i 1. person nutid: être, décrire, aimer, détester, avoir peur, vouloir.

Finde 3 substantiver om sig selv.

Finde ord for 2 ting, man elsker og for 2 ting, man hader.

Høre og se et eksempel på et selvbiografisk digt.

**Eksempel:**

Je suis Thomas

Lion, footballeur et petit frère

J’aime jouer au foot et manger

Je déteste le noir et les araignées

J’ai peur de la mort

Je suis Thomas.

**Task´en:**

Eleverne skriver hver især deres digt - men med evt. hjælp og støtte fra deres makker.

De øver sig i at læse det op, støtter og hjælper hinanden. Efterfølgende optager de det på Ipad eller smartphone.

**Efter task:**

Klassen lytter til digtet, giver respons og spørger til ord, de ikke kender.

Læreren har skrevet en lille tekst med de anvendte ord, der bruges som Dictogloss.

***Overvejelser***: Vi forestiller os ovennævnte forløb i slutningen af 6. klasse. Hvis man har mod på det, kan man arbejde videre med et Haiku digt i 7. klasse, hvor der sættes fokus på adjektiver som beskrivende element i digtet. Arbejdet kan suppleres med, at man sætter lyd og/eller rytme på, f. eks ved hjælp af app´en ”Garageband” eller ”Soundation”, som ligger på Skoletube.

I 7. klasse har mange elever lyst til at arbejde kreativt, da mange kreative fag slutter efter 6. klasse.